এ বিষয়ে গতকাল ফ্লাই গ্লোবাল কোম্পানির ঢাকা এজেন্ট অফিসের সাথে যোগাযোগ করার পরও বক্তব্য নেয়া সম্ভব হয়নি। এ দিকে বিমান বাংলাদেশ এয়ারলাইন্সের বহরে গত মাসে যুক্ত হওয়া চতুর্থ প্রজন্মের উড়োজাহাজ ৭৮৭ ড্রিমলাইনারের (আকাশবীণা) রুট পরিবর্তন হয়েছে। ৫ সেপ্টেম্বর উদ্বোধন হওয়ার পর থেকেই এই উড়োজাহাজ দিয়ে মালয়েশিয়ার রাজধানী কুয়ালালামপুর ও সিঙ্গাপুরের চাঙ্গি আন্তর্জাতিক বিমানবন্দরে নিয়মিত যাতায়াত করেছে। গতকাল মঙ্গলবার রাত পৌনে ৮টায় হজরত শাহজালাল আন্তর্জাতিক বিমানবন্দর থেকে ২৭১ সিটের ড্রিমলাইনার উড়োজাহাজটি কুয়েতের উদ্দেশ ঢাকা ত্যাগ করে। অপর দিকে মালয়েশিয়া ও সিঙ্গাপুর রুটে বিমানের নিজস্ব বোয়িং-৭৩৭ দিয়ে ফ্লাইট পরিচালিত হবে। সূত্র: নয়া দিগন্ত